Alarmă de gaze medicinale la UPU a Spitalului Bagdasar-Arseni. Pacienții și personalul medical au fost evacuați
Alarma de gaze medicinale s-a declanşat duminică dimineaţă la Unitatea Primiri Urgenţe a Spitalului Bagdasar-Arseni, pacienţii şi personalul fiind evacuaţi, transmit reprezentanţii spitalului.
"În cursul acestei dimineţi, în UPU Bagdasar, s-a declanşat alarma de gaze medicinale. Au fost evacuaţi cei câţiva pacienţi, precum şi personalul", a anunţat purtătorul de cuvânt al unităţii sanitare, medicul Florin Bica.
Medicul a precizat că situatia este sub control şi că nu există victime sau pagube materiale.
Conform lui Bica, alarma s-a oprit, iar activictatea va fi reluată în scurt timp.
Sursa: News.ro
Dată publicare:
31-03-2024 12:49